text: Amerikanska avísin Washington Post skrivar í dag, 21. desember, at heimsleiðarar vestanfyri vóru kvikir at peika fingrar eftir Moskva, tá ið Nord Stream gassleiðingarnar vóru kvettar, men fleiri og fleiri keldur, sum blaðið hevur tosað við, ivast nú, um Russland stóð aftanfyri.
text: #000002
text: Seint í september var tað, at spreingingar á havbotninum tætt við Bornholm og tætt við Svøríki, kvettu Nord Stream gassleiðingarnar, sum førdu gass úr Russlandi til Europa. Vesturlendskir leiðarar vóru kvikir at geva Russlandi skuldina fyri at hava saboterað eina týðandi orkuveiting hjá Europa.
text: #000003
text: “eftir mánaðir við kanningum, siga tænastu- og embætisfólk í stórum tali í trúnaði við blaðið, at tað kanska ikki er Russland, sum framdi illgerðina hóast alt.
text: #000004
text: “Sum nú er, eru eingi prógv fyri at Russland stóð aftan fyri sabotasjuna,” segði ein europeiskur embætismaður við blaðið, og endurtók harvið metingina hjá 23 diplomatiskum og fregnartænastu embætisfólkum úr níggju londum, sum vit hava tosað við seinastu vikurnar.”
text: #000005
text: Førdømingin av Moskva kom skjótt og víða frá. Hin 30. september, fýra dagar eftir brestirnar, segði amerikanski orkumálaráðharrin, Jennifer Granholm, við BBC, at tað “tykist” sum Russland hevur skyldina. “Tað er sera ósannlíkt, at hesar hendingar eru tilvild,” segði hon.
text: #000010
text: Týski fíggjarmálaráðharrin Robert Habeck gav eisini ábendingar um at hann helt at Russland, sum støðugt hevur noktað ábyrgdina, hevði ábyrgdina av spreingingunum. “At Russland sigur ‘tað var ikki vit’ er sum tá ið onkur sigur, “tað er ikki eg, sum eri tjóvurin;” segði Habeck við tíðindafólk tíðliga í oktober..
text: #000011
text: “Eingin europeisku megin atlantshav heldur at hetta er nakað annað enn Russisk sabotasja,” segði ein høgtstandandi europeiskur umhvørvis-embætismaður við Washington Post í september.
text: #000013
text: Takk fyri at tú vitjar hinvegin.fo
text: #000021